Public procurement notice: Contract Award Notice
Published: 2023-06-30
Buyer: Region Sjælland
Country: DK
Contract type: Services
Procedure: Open procedure
CPV classification: 85111000: Hospital services | 85111100: Surgical services | 85111200: Medical services | 85111300: Gynaecological services | 85111600
Estimated value: 1388000000 DKK
Award criteria: The most economic tender

Technical requirements: Regionsrådet i Region Sjælland besluttet at udbyde en rammeaftale om levering af sundhedsydelser inden for 14 specialer med henblik på at sikre tilstrækkelig kapacitet til ydelse af sundhedsydelser inden for specialerne. De 14 specialer er: - Ortopædkirurgi, - Rygbehandling – kirurgisk og medicinsk forløb, - Kirurgi,- Øre-næse-hals, - Endokrinologi, - Gastroenterologi og hepatologi, - Neurologi og neurofysiologi, - Kardiologi, - Urologi, - Reumatologi, - Plastkirurgi, - Lungemedicin, astma og allergi, - Radiologi, - Gynækologi.
Rammeaftalen skal medvirke til, at regionen lever op til forpligtigelsen om udredning af patienter henvist til sygehusbehandling inden for en frist på 30 dage og en efterfølgende behandling inden for 30 dage, jf. Bekendtgørelse om ret til sygehusbehandling, og beslægtede forpligtigelser, der måtte vedtages politisk efter eller op til indgåelsen af Rammeaftalen, herunder ændrede frister for behandling og udredning.
Da Region Sjælland på visse områder har kapacitetsmæssige udfordringer, har Regionsrådet besluttet at udbyde nærværende rammeaftale omfattende 14 specialer, jf. II.1.4). Rammeaftalerne omfatter ydelser som tillige er omfattet af Danske Regioners aftaler (Kontrakt om det udvidet frit sygehusvalg, Kontrakt om ret til hurtig udredning og Specialeaftaler, jf. https://www.sundhed.dk/sundhedsfaglig/min-side/klinikadministration/aftaleside-for-privathospitaler/) og nærtbeslægtede ydelser.  Bestemmelserne i Danske Regioners aftaler gælder udfyldende for rammeaftalen. Regionen påtænker at indgå aftale med to leverandører, hvor af en vil være den primære leverandør og den anden den sekundære leverandør. Den leverandør, der på baggrund af at have givet det økonomisk mest fordelagtige tilbud bliver den primære leverandør, vil forventeligt få tildelt et betydeligt højere antal leverancekontrakter under rammeaftalen end den sekundære leverandør. Rammeaftalen indebærer ikke en konkret forpligtigelse for regionen til at aftage bestemte mængder ydelser fra nogen af leverandørerne, men giver regionen ret til fra gang til gang, når et konkret behov opstår, at foretage indkøb af ydelser under rammeaftalen. Regionen er desuden berettiget til ud fra en konkret vurdering at henvise patienter til andre leverandører og således foretage indkøb af ydelser under for rammeaftalen.
Den samlede maksimale værdi af de ydelser, der skal leveres i henhold til rammeaftalen, udgør DKK 2.367.000.000.
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i punkt I.3).
Tilbudsgiver skal sammen med sit tilbud indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold.
Tilbudsgiveren kan basere sig på andre aktørers økonomiske kapacitet for at opfylde egnethedskravene, jf. III.1.2). Den/de aktør(er), der stiller sin økonomiske kapacitet til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Desuden kan tilbudsgiver være en sammenslutning, jf. nærmere herom i udbudsbetingelserne.
Tilbudsgiveren vil blive udelukket fra deltagelse i udbudsproceduren, hvis tilbudsgiveren er omfattet af de i udbudslovens §§ 134 a, 135 og 136 nævnte obligatoriske udelukkelsesgrunde, samt udelukkelsesgrundene anført i udbudslovens § 137, stk. 1, nr. 2, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Benyttelsen af de frivillige udelukkelsesgrunde sker under overholdelse af proportionalitetsprincippet. Bagatelagtige forhold kan således ikke føre til udelukkelse af tilbudsgiveren. Flere tilfælde af forhold, der hver for sig er mindre alvorlige, kan dog give anledning til at udelukke tilbudsgiveren.
Inden tildelingsbeslutningen skal den tilbudsgiver, som ordregiver har til hensigt at tildele rammeaftalen til, fremlægge dokumentation for de oplysninger, der er afgivet i ESPD i henhold til udbudslovens §§ 151-152, jf. § 153. Se dokumentet ”Yderligere oplysninger” i forhold til den efterspurgte dokumentation for overholdelse af minimumskravene til Økonomisk og finansiel kapacitet.
Udbuddet er omfattet af artikel 5k i forordning (EU) nr. 833/2014 med senere ændringer, der indeholder et forbud mod at tildele kontrakter til russiske virksomheder og russisk kontrollerede virksomheder mv. (se nærmere artikel 5k, stk. 1, for den præcise afgrænsning af de aktører, der er omfattet af forbuddet). Ordregiver forbeholder sig retten til på ethvert tidspunkt i udbudsprocessen at kræve dokumentation for, at de økonomiske aktører ikke er omfattet af forbuddet, f.eks. ved at kræve en erklæring herom og/eller dokumentation for aktørernes og disses eventuelle underleverandørers etableringssted og ejerforhold.
Den anslåede værdi af rammeaftalen er angivet i II.1.5) og II.2.6). Den maksimale værdi af rammeaftalen er 2.367.000.000 kr.
Se dokumentet ”Yderligere oplysninger vedrørende bekendtgørelse” i forhold til anslået og maksimal værdi af rammeaftalen.
Det er ikke nødvendigt for Tilbudsgiver at underskrive sit ESPD-dokument. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt Tilbudsgiver er en sammenslutning af virksomheder, skal hver deltagers ESPD-dokument være underskrevet af den pågældende deltager. Det er ikke nødvendigt for den ledende Tilbudsgiver, der indgiver tilbuddet, at underskrive sit ESPD-dokument. Såfremt tilbudsgiveren baserer sig på andre enheders formåen, skal der indgives et ESPD for hver af de enheder, som denne baserer sig på, og ESPD-dokumentet skal være underskrevet af den støttende enhed
Se endvidere dokumentet ”Yderligere oplysninger vedrørende udbudsbekendtgørelsen”, der indeholder supplerende oplysninger til dette punkt. Dokumentet findes via det elektroniske udbudssystem på det i punkt I.3 anførte link.


Winner: Aleris Ringsted A/S
Award value: 1388000000
Number of bids: 4